b'\n_START_ARTICLE_\nZahodna Bengalija\n_START_SECTION_\nAntika\n_START_PARAGRAPH_\nNajzgodnej\xc5\xa1o omembo Bengalije zasledimo v  gr\xc5\xa1kih virih okoli leta 100 pr.n.\xc5\xa1. ko je omenjena de\xc5\xbeela, ki ji vlada kralj Xandrammes imenovan Gangaridai. Beseda domnevno izhaja iz Gangahrd (de\xc5\xbeela z Gangesom v njenem osr\xc4\x8dju)  in nakazuje na obmo\xc4\x8dje v Bengaliji. Kasneje v obdobju med 3. in 6. stoletjem je na tem obmo\xc4\x8dju bilo kraljevstvo Magadha, ki je spadalo v Gupta imparij.\n_START_SECTION_\nPozni srednji vek in zgodnja moderna doba\n_START_PARAGRAPH_\nMuslimansko zavzetje Bengalije je pomagalo pri \xc5\xa1iritvi islama po celi regiji. \xc4\x8ceprav je velik del prebivalstva vzhodne in osrednje Bengalije postal muslimanski, je Hinduizem ostal dominantna religija v ju\xc5\xbeni Bengaliji in ostal pod mo\xc4\x8dnim vplivom Vaishnavizma. Manj\xc5\xa1e hindujske dr\xc5\xbeavice ali gospostva ter Kraljevina Bhati  so \xc5\xa1e naprej vladala delom Bengalije. Bengalski sultanat je bil prekinjen za 20 let z uporom Hindujcev pod vodstvom Raja Ganesha. V za\xc4\x8detku 14. stoletja je Islam na obmo\xc4\x8dje Sylhet regije uvedel muslimanski svetnik Shah Jalal.  Mogulski general Man Singh je v \xc4\x8dasu vladavine imeratorja Akbarja zasedel dele Bengalije vklju\xc4\x8dujo\xc4\x8d Dako.  Nekaj  Rajput plemen iz njegove vojske se je za stalno naselilo okoli Dake. Kasneje v za\xc4\x8detku 17. stoletja je Islam Khan zasedel celotno Bengalijo. Dvor Mogulskega imperija je za upravljanje Bengalije imenoval guvernerje, ki so bili na pol  neodvisni od Mogulov v Delhiju. Imenovali so se  Nawabi in med njimi \xc5\xa1e posebej tisti iz Murshidabada. _NEWLINE_ _NEWLINE_Ko je mo\xc4\x8d Mogulskega imperija oslabela, kar se je zgodilo s smrtjo imperatorja Aurangzeba leta 1707, so  Bengaliji vladali Nawabi do leta 1757.  Ve\xc4\x8d neodvisnih hindujskih dr\xc5\xbeav je bilo ustanovljenih v Bengaliji v Mogulskem obdobju. Tak\xc5\xa1ne so bile Pratapaditya  v okraju Jessore in Raja Sitaram Ray, ki je vladal Bardhamanu.  Prav tako je dinastija Koch  v severni Bengaliji cvetela v 16. in 17. stoletju vse do pri\xc4\x8detka britanske kolonialne dobe. Ta je pri\xc5\xa1la leta 1757, ko je bila po bitki pri Plasseyu ve\xc4\x8dina Bengalije priklju\xc4\x8dena Vzhodno indijski dru\xc5\xbebi._NEWLINE_Ve\xc4\x8d evropskih trgovcev je v Bengalijo prispelo ob koncu 15. stoletja.  Njihov vpliv je narastel v 18. stoletju, ko je Vzhodno indijska dru\xc5\xbeba  leta 1765 dobila pravico pobirati dohodke v Bengalski provinci (subah) po pogodbi med njo in Mogulskim imperatorjem po bitki pri Buxarju leto dni prej.  Mir Qasim je bil zadnji neodvisni  Nawab, ki so ga Britanci voja\xc5\xa1ko premagali.\n_START_SECTION_\nKolonialno obdobje\n_START_PARAGRAPH_\nBengalsko predsedstvo je bilo ustanovljeno leta 1765; in je kasneje vklju\xc4\x8devalo vsa britanska ozemlja pod kontrolo severno od province sedaj imenovane Madja Prade\xc5\xa1), od izliva reke Gange in  Brahmaputra  do  Himalajskega pogorja in do Pand\xc5\xbeaba.  Bengalska lakota leta 1770 je zahtevala milijon \xc5\xbeivljenj zaradi dav\xc4\x8dne politike Britanske dru\xc5\xbebe. Sede\xc5\xbe Vzhodno indijske dru\xc5\xbeba Kalkuta je bila leta 1772 imenovana za glavno mesto Britanskega ozemlja v Indiji. Leta 1793 je Vzhodno indijska dru\xc5\xbeba ukinila lokalno zakonodajo (Nizamat) in si nekdanjo mogulsko provinco enostavno priklju\xc4\x8dila._NEWLINE_Bengalska renesansa in  Brahmo Samaj socialno-kulturno reformno gibanje je imelo velik u\xc4\x8dinek na kulturno in gospodarsko \xc5\xbeivljenje Bengalije. Neuspe\xc5\xa1en  Indijski upor leta 1857, ki se je pri\xc4\x8del v okolici Kalkute in imel za posledico prenos oblasti na Britansko krono,  ki jo upravlja Indijski podkralj. Med leti 1905 in 1911 je pri\xc5\xa1lo do razdelitve Bengalije na dve cone. Bengalijo je nato med II. svetovno vojno prizadela Velika bengalska lakota, ki je zahtevala kar tri milijone \xc5\xbeivljenj.'